สวัสดีครับคุณ ถ้าผู้ชายมีเพศสัมพันกับผู้ชาย สดไม่ใส่ถุง แล้วมีแผลที่ทวารหนัก และทั้งคู่ก็ไม่ได้มีเชื้อhiv อยากทราบว่า 1 จะเป็นhivไหม 2 hiv เกิดขึ้นเองได้ไหมถ้าทั้งคู่ไม่ได้มีเชื้อ 3 ผมเคยอ่านเจอว่าชายชายมีโอกาสเสี่ยงมากสุด แล้วถ้าทั้งคู่ไม่ได้มีเชื้อ จะมีโอกาสเสี่ยงไหม
สวัสดีค่ะ หากทั้ง 2 ฝ่าย ไม่ได้มีการติดเชื้อ HIV อยู่ การมีพศสัมพันธ์ ไม่ว่าทางใด ก็จะไม่ทำให้ติดเชื้อ HIV ได้ค่ะ เพราะเชื้อ HIV ไม่สามารถเกิดขึ้นมาเองได้ โดยการติดเชื้อ HIV มักติดต่อมาจากการมีเพศสัมพันธ์ การใช้เข็มฉีดยาร่วมกันในผู้เสพยาเสพติด นอกจากนี้ ก็อาจติดมาจากการรับเลือด (แต่ปัจจุบันพบได้น้อยมาก) การเกิดอุบัติเหตุเข็มที่มีเชื้อทิ่มตำ เป็นต้นอย่างไรก็ตาม แม้จะไม่มีเชื้อ HIV แต่หากอีกฝ่ายมีโรคอื่นๆ อยู่ การมีเพศสัมพันธ์ ก็ย่อมมีโอกาสติดเชื้อได้ เช่น ซิฟิลิส หนองใน เริม หูดหงอนไก่ ไวรัสตับอักเสบชนิดบีและซี เป็นต้น ดังนั้น ก็ควรใช้ถุงยางอนามัยป้องกันทุกครั้ง หรือมีคู่นอนเพียงคนเดียวค่ะ